Sveti Petar ’re v raj


Napomena  

Kroz inače religiozan motiv provodi se, koliko jedna pjesma ovakve vrste dopušta, društvena kritika nesavjesnog krčmara, lošeg suca, gramzljivog ratara, žene preljubnice, a hvali valjan život (mlađa svečeva sestra) posvećen jednim dijelom svojim bližnjima.

Varijante iz raznih publikacija te istarskih rukopisnih zbirka 

1. Fr. Kurelac, »Jačke ili narodne pesme prostoga i neprostoga puka hrvatskoga po župah šoprunskoj, mošonjskoj i železnoj na Ugrih«. Zagreb, 1871., br. pjesme: 488. Početni stih: »Svetoga je Petra mati«. Pjesma je iz Unde. Ipak je znatno drugačija od naše. U njoj se sva radnja odvija oko zavidne i zle svečeve majke.

2. »Hrvatske narodne pjesme što se pjevaju po Istri i Kvarnerskih Otocih«. Trst, 1879., br. pjesme: III, VI. diel (»Otac svetoga Petra«). Početni stih: »Sveti Petar va raj gre«. Previše je velik grešnik, a da bd se spasio i ako je otac čuvara raja. Ali on se barem u ovoj varijanti ne pokazuje onako zavidan kao svečeva maiti u gradišćanskoj varijanti (br. 1).

3. Ibid., br. pjesme: IV, VI. diel (»Majka svetoga Petra«). Početni stih: »Sveti Petar va raj grede«. I u ovoj se varijanti svečeva mati pokazuje i zlom i zavidnom i ako ju je sin nastojao svim sredstvima uvesti u raj.

4. Dr. I. Broz i dr. St. Bosanac, »Hrvatske narodne pjesme«. I. Matica Hrvatska. Zagreb, 1896., br. pjesme: 21 (»Majka svetoga Petra«). Početni stih: »Kad preminu sveta Petra majka«. Pjesma je s otoka Šipana.

5. Ibid., br. pjesme: 22 (ibid.). Početni stih: »Sveti Petar u raj grede«. Pjesma je iz Istre. U šipanskoj varijanti sin pokušava da spasi majku lađicom, a u ovoj istarskoj povjesancem.

6. Dr. K. Strekelj, »Slovenske narodne pesmi«. I., Ljubljana, 1895—1898., br. pjesme 412 (»Svetoga Petra mati«). Početni stih: »Sveti Petar vu raj šeće«. Pjesma je iz okolice Krašića u Hrvatskoj.

7. Volčić, rkp. MH 59, I. br. 177. Početni stih: »Sveti Petar u raj grede«. U ovoj je varijanti grešnik svečev otac, a ne majka, a nema u njoj, kao što ima u našem primjeru ni ostale svečeve najbližc rodbine.

8. Bošković-Stulli, rkp. INU 78, br. 22. Početni stih: »Sveti Petar u raj gre«.

9. Jardas, rkp. INU 251, br. 43. Početni stih: »Sveti Petar šal je v raj«. U ovoj varijanti samo je svečeva majka grešna. Ostalih članova najbliže svečeve rodbine ni nema u pjesmi.

Референце

Извор
Istarske narodne pjesme, uredio, napisao uvod i prozumačio Olinko Delorko, Institut za narodnu umjetnost, Zagreb, Narodno stvaralaštvo Istre, knjiga 2, 1960., str. 166-167.

Женске народне песме
Истарске народне пјесме - Делорко